Jokin Altuna

Jokin Altuna Altuna, pilota arloan Altuna III.a deituraz ezaguna (Amezketa, Gipuzkoa, 1996ko martxoaren 27a) «Altuna debutará ante Titin III», Aspepelota.com, 2014-05-30. esku huskako pilotari profesional bat da. Aurrelari aritzen da, Aspe enpresarekin. Txikitatik nabarmendu izan da, erasoko joko ikusgarria baitu, oldarkorra, irudimentsua, intuiziozkoa; ez du oso kolpe bortitza, baina kolpe mota guztiak teknika apartaz egiten ditu, eta eskuinez jotzen duenean bizi ateratzen zaio pilota.Jon : «Tolosaldeko uzta oparoa», Berria, 2014-06-20.«Altunak eta Urruzolak datorren asteartean debutatuko dute Eibarren», EITB.com, 2014-06-19. Joseba : «Jokin Altuna lleva la pelota en los genes», Diario Vasco, 2014-06-24. Trebetasun berezia du errematea norantz egingo duen ezkutatzeko, eskumuturrarekin azken unean aldatu egiten baitu pilotari ematen dion noranzkoa.Imanol : «Oinatz Bengoetxea, Asegarceko pilotaria: “Ez diot beldurrik finala galtzeari”», Berria, 2016-11-22. Enrique : «Oinatz Bengoetxea: “Altuna tiene una habilidad especial para esconder la pelota a la hora de rematar”», Diario Vasco, 2016-11-22. Profesionaletan 2014ko ekainaren 24an debutatu zuen, Eibarko (Gipuzkoa) Astelena pilotalekuan, Titin III.a handiaren aurka. Joseba : «Victoria de Altuna III y derrota de Urruzola en los debuts de Eibar», Diario Vasco, 2014-06-24. Lehen Hezkuntza ikasten ari da Mondragon Unibertsitatean.

 Kirol ibilbidea 
Profesionaletan debutatu zuenetik bost hilabete betetzerako, lehen finala jokatu zuen: Bigarren Mailako Lau eta Erdiko Txapelketa, Iñaki Artolaren aurka.Joseba : «Altuna-Artola Promozio mailako finala Donostian jokatuko da», Diario Vasco, 2014-11-17. Artola gailendu zitzaion, 22-8.Ander : «Etorkizun oparoko txapela», Berria, 2014-11-23. Profesionaletan egindako lehen urtebetean asko hobetu zuen defentsan (bereziki ezkerrez, debutatu berritan hutsunerik handiena zuen hartan), eta gorputzez indarra eta eusmena hartu zituen (debutatu berritan laster nekatzen zen, urtebete lehenago pneumotoraxa izan baitzuen, 2013ko uztailaren 17an egin zioten ebakuntzaz sendatua); horri esker, 2015eko uda bikaina izan zen Altunarentzat, eta aurretik udako torneoetako bi finaletara iritsi eta galdu eta gero, irailean San Mateokoa irabazi zuen, Merino II.a lagun zuela, Olaizola II.a eta Urrutikoetxea 22-21 mendean hartuta.Asier : «Jokin Altuna: "Gauza asko dauzkat hobetzeko"», Tolosaldeko Ataria, 2015-10-01.

2016ko udan aurrelaririk hoberena izan zen, eta 2016ko lau eta erdiko txapeldunordea. Finalerdietan Aimar Olaizola (lau eta erdiko txapelketa nagusi gehien irabazi duena) kanporatu eta gero, finalean 22-21 galdu zuen Oinatz Bengoetxearen aurka. 2017ko lau eta erdiko txapelketa nagusian, ordea, txapelduna izan zen, finala Mikel Urrutikoetxeari 22-21 irabazita.

2018an eskuratu zuen ordu arteko bere garaipenik handiena: Buruz Buruko Txapelketa Nagusia irabazi zuen, finalean 22-14 Olaizola II.a mendean hartuta. Ustekabea izan zen Altuna hain gazterik finalera iristea. 2019an, kale egin zuen gero txapelduna izango zen Irribarriaren aurka (Irribarria Altuna baino gazteagoa da), eta 2020. urtean, faboritoa izanik ere, finala galdu zuen Erik Jakaren kontra. Lau eta Erdiko Txapelketa Nagusian, aldiz, bosgarren urtez jarraian, finalera iritsi zen, bai eta txapela irabazi ere.

2020an, Mariezkurrena II.a atzelaria lagun, Binakako Txapelketa Nagusiko finalerdietara heldu zen; finalerako sailkatzeko garaipen bakarrera geratu ziren. Gero, Buruz Buruko Txapelketa Nagusian, Altuna txapeldun izan zen, finalean Rezusta 22-5 mendean hartuta.

 Kirol lorpenak 
 Buruz Buruko Txapelketa Nagusian:
 2018ko txapelduna
 2020ko txapeldunordea
 2021eko txapelduna.
 2023ko txapeldunordea.
 2024ko txapelduna.
 2025eko txapelduna

 Lau eta Erdiko Txapelketa Nagusian:
 2017ko txapelduna.
 2016ko txapeldunordea.
 2018ko txapeldunordea.
 2019ko txapeldunordea.
 2020ko txapelduna.
 2021eko txapelduna.
 2022ko txapeldunordea.
 2023ko txapelduna.

 Binakako Txapelketa Nagusian:
 2022ko txapelduna, Martija atzelaria lagun.

 Buruz Buruko Pilota Txapelketa Nagusiko finalak 
 Urtea Txapelduna Txapeldunordea Tantoak Pilotalekua2018Altuna III.aOlaizola II.a22-14Bizkaia2020JakaAltuna III.a22-20Bizkaia2021Altuna III.aRezusta22-05Bizkaia2023ElordiAltuna III.a22-18Bizkaia2024Altuna III.aLaso22-05Bizkaia2025Altuna III.aArtola22-19Bizkaia

 Lau eta Erdiko Txapelketa Nagusiko finalak 
 Urtea Txapelduna Txapeldunordea Tantoak Pilotalekua2016Bengoetxea VI.aAltuna III.a22-21Ogeta2017Altuna III.aUrrutikoetxea 22-21Bizkaia2018Ezkurdia|Altuna III.a|22-17
|Nafarroa Arena
|- 
|2019
|EzkurdiaAltuna III.a22-16Nafarroa Arena2020Altuna III.a Jaka22-09Bizkaia2021Altuna III.a Laso22-20Bizkaia2022 EzkurdiaAltuna III.a22-21Bizkaia2023Altuna III.aPeio Etxeberria22-09Bizkaia

 Binakako Txapelketa Nagusiko finalak 
 Urtea Txapeldunak Txapeldunordeak Tantoak Pilotalekua2022Altuna III.a - MartijaLaso - Imaz22-20Bizkaia

 Abestia 
Eugeni Alzibarrek Jokin izeneko abestia sortu zuen, Altuna III.ari idatzia.

 Erreferentziak 

 Kanpo estekak 
 Pilotariaren fitxa, Asperen webgunean.

Kategoria:Gipuzkoako pilotariak
Kategoria:Amezketarrak
Kategoria:Esku Huskako Lau eta Erdiko Pilota Txapelketa Nagusiko txapeldunak
Kategoria:Esku Huskako Buruz Buruko Pilota Txapelketa Nagusiko txapeldunak
Kategoria:Mondragon Unibertsitateko ikasleak
Kategoria:Aspeko pilotariak